Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 1. számú melléklet a 4/2008. (I. 16.) EüM rendelethez
Paragraph Index: 209

a) Feltétel nélkül elismerésre kerül a tagállam által a tagállami állampolgár részére kiállított, a következő időpontok előtt megkezdett, a képzés sikeres elvégzését tanúsító orvosi oklevél, amely nem felel meg az európai közösségi jog által meghatározott minimális képzési követelményeknek: – 2007. január 1. Bulgária és Románia esetében, – 2004. május 1. a Cseh Köztársaság, Észtország, Ciprus, Lettország, Litvánia, Málta, Lengyelország, Szlovénia, Szlovákia esetében, – 2002. június 1. Svájc esetében, – 1995. május 1. Liechtenstein esetében, – 1994. január 1. Izland, Norvégia, Ausztria, Finnország és Svédország esetében, – 1986. január 1. Spanyolország és Portugália esetében, – 1981. január 1. Görögország esetében, 2008/6. szám – 1976. december 20. Belgium, Dánia, Németország, Franciaország, Írország, Olaszország, Luxemburg, Hollandia és az Egyesült Királyság esetében, ha az oklevelet olyan igazolás kíséri, amely szerint az adott tagállami állampolgár az igazolás kiadását megelőző öt év során legalább három egymást követő éven keresztül ténylegesen és jogszerűen gyakorolta az adott tevékenységet.

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes